OpenLLM-France/wikimedia huggingface dataset:
# Joana Serra López "Cartera"

Joana Serra López "Cartera" (Búger, 1908-1991). Glosadora.
De molt jove ja va destacar per la seva habilitat a l'hora d'improvisar gloses i per la qualitat de la seva obra glosada. Va participar en diversos combats de glosadors, cosa molt poc freqüent en una glosadora de la primera meitat del segle xx, ja que els combats se celebraven de nit, sovint fora del propi poble i a tavernes i altres llocs públics. Per això el món dels combats de glosadors era gairebé exclusivament masculí, però amb molt notables excepcions. Na Joana "Cartera" va destacar entre els millors glosadors de picat del seu temps. Va ser una glosadora autodidacta amb una capacitat innata per glosar, que va saber retratar les interioritats d'un poble de la primera meitat del segle passat, Búger, nodrint-se de dites, rumors i xafarderies. Antoni Vives explica que durant els anys vuitanta es va encarregar de fer uns glosats per Sant Antoni molt semblants a l'Argument d'Artà. Es passejava amb una carrossa pel poble i s'aturava a les botigues i a les cases més importants per fer-hi gloses sobre temes que afectaven l'establiment comercial o la vida de les famílies.
| « | En Bover moltes vegades ha de mester un pallissó, perquè és un poc fumador, bugerrons reparau-ho, ven ses capses encetades. | » |
| — Joana "Cartera" |||
Una vegada va anar a una vetlada de glosadors a Cas Concos amb en Crespí i aquest li va dir que tenia una era i que tot el bestiar que hi treballava s'hi moria. Na Cartera contestà:
| « | Som na Joana Cartera, no està bé publicar-ho. Som d'un poble petitó que hi van per sa carretera. Que m'escoltes calavera! És vera que tenc una era: maldament tenguis batera no vull es teu carretó. | » |
| — Joana "Cartera" |||

## Referències

* ↑ PONS PAYERAS, Joan. Na Joana Cartera, una glosadora de picat. Palma: Edicions Documenta Balear, 2014. ISBN 978-84-16163-09-0.
* ↑ MARTORELL, Josep. Els glosadors de Búger. Sa Pobla: Imprès per Gràfiques Gelabert, 1994.
# Prònom de Tebes

Prònom de Tebes (en llatí Pronomus, en grec antic Πρόνομος) fill de Oiniades, nadiu de Tebes, fou un dels més destacats músics grecs tocadors d'aulos del temps de la guerra del Peloponès.
Va serel mestre d'Alcibíades en la flauta, segons Ateneu de Nàucratis, i va inventar una nova forma de flauta en la qual el compàs podia ser utilitzat en tres tipus de música: la dòrica, la frígia i la lídia, que abans d'aquest invent cadascuna necessitava un tipus diferent de flauta. Una composició seva molt celebrada va ser la Prosòdia dèlica, un preludi que s'havia de tocar quan l'ambaixada sagrada arribava al temple de Delos, que va escriure per encàrrec de la ciutat de Calcis a Eubea.
La seva música va competir amb la de Sacades d'Argos als festivals que es van celebrar per la inauguració de Messene per Epaminondes. A Tebes se li va erigir una estàtua prop de la d'Epaminondes, al temple d'Apol·lo. Aristòfanes el menciona una vegada, però només per riure's de la seva llarga barba.

## Referències

* ↑ Pronomus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 545
# Llista de premis d'Uruguai

Aquesta és una la llista de Premis d'Uruguai. Diferents guardons atorgats anualment en àmbits de la música, art i cultura uruguaiana.
    Año Imagen Galardón Otros 1972Premi Charrúa guardó a l'esport l'esport uruguaià. 1988Premi Bartolomé Hidalgo guardó a la literatura editada a Uruguai, atorgats per la Cambra Uruguaiana de el Llibre 1960Premi Florencio guardó a el teatre lliurat per Associació de Crítics Teatrals de l'Uruguai. 1982Premi Fraternidad guardó atorgat per B'nai B'rith Uruguai. 1983Premios Iris guardó per a artistes de televisió, ràdio, cinema i música uruguaiana, atorgats pel diari El País. 1986Premi Candelabro de Oroguardó atorgat per la B'nai B'rith Uruguai. 1995Premi Figari guardó a artistes visuals uruguaians, atorgat pel Banc Central de l'Uruguai, DNC, MEC i el Museu Figari. 2001Premi Alasguardó a la cultura uruguaiana. 2003Premi Graffiti guardó a la música uruguaiana. 2008Premi Estrella del Sur reconocimiento a personas otorgado por el Club Uruguayo Británico. 2016Premi Marcelo Jelen galardón al periodismo uruguayo. Premi Libro de Oro galardón a los libros superventas otorgados por la Cámara Uruguaya del Libro. Premi Legión del Libro galardón para uruguayos que promuevan la literatura, otorgados por la Cámara Uruguaya del Libro. Premi Morosoli galardón a la cultura uruguaya, otorgados por la Fundación Lolita Rubial. Ciudadano Ilustre de Montevideo galardón la cultural, arte o ciencia, otorgada por la Intendencia de Montevideo.

## Referències

* ↑ 180. «Se entregaron los Bartolomé Hidalgo 2012» (en castellà), 08-10-2012. [Consulta: 16 juliol 2013].
* ↑ El País. «Entrega de los Premios Iris 2012» (en castellà), 10-06-2012. [Consulta: 19 gener 2013].
* ↑ Museo Figari. «Premio Figari» (en castellà). [Consulta: 24 agost 2016].
* ↑ Premios Graffiti. «Página oficial» (en castellà). [Consulta: 26 gener 2013].
* ↑ La Diaria. «Lanzaron I Premio Nacional de Prensa Escrita Marcelo Jelen» (en castellà), 13-12-2016. Arxivat de l'original el 2016-12-13. [Consulta: 21 desembre 2018].
* ↑ CUL. «Premios Ligros de Oro y Legión del Libro» (en castellà), 11-12-2014. Arxivat de l'original el 2014-12-12. [Consulta: 11 desembre 2014].
* ↑ Fundación Lolita Rubial. «Los Premios de la Cultura Uruguaya» (en castellà). [Consulta: 9 desembre 2013].
# Drepanis

Drepanis és un gènere extint d'ocells passeriformes de la família dels fringíl·lids, que inclou dues espècies.
Ambdues eren endèmiques de l'arxipèlag de Hawaii, i es van extingir entre el final del segle xix i el començament del segle xx.

## Taxonomia

* † Drepanis funerea Newton, 1894 - mamo negre.
* † Drepanis pacifica Gmelin, 1788 - mamo de Hawaii.
* Drepanis coccinea Forster, G, 1780 - iiwi.
# Licimni de Quios

Licimni (Licymnius, Λικύμνιος) fou un destacat poeta ditiràmbic grec natural de Quios, probablement del segle IV aC encara que la seva època no s'ha pogut determinar amb certesa.
L'esmenta Aristòtil, que diu que Licimni treballava millor llegint que escoltant. També l'esmena Queremó. Entre els seus poemes una pregària per la salut, conservada per Sext Empíric, que podria ser un error d'adjudicació i correspondria a un poema d'Eritró. Parteni diu que va fer un poema sobre la conquesta de Sardes i Eustaci d'Epifania esmenta el poema Λικύμνιον Βουπραδιέα ἀοιδόν.

## Referències

* 1 2 Simon Hornblower; Antony Spawforth; Esther Eidinow The Oxford Classical Dictionary. OUP Oxford, 29 març 2012, p. 1484–. ISBN 978-0-19-954556-8.
# Lindsey (Ohio)

Lindsey és una població dels Estats Units a l'estat d'Ohio. Segons el cens del 2000 tenia 504 habitants.

## Demografia

Segons el cens del 2000, Lindsey tenia 504 habitants, 199 habitatges, i 148 famílies. La densitat de població era de 126,4 habitants per km².
Dels 199 habitatges en un 34,2% hi vivien nens de menys de 18 anys, en un 63,8% hi vivien parelles casades, en un 6,5% dones solteres, i en un 25,6% no eren unitats familiars. En el 23,6% dels habitatges hi vivien persones soles el 14,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 3,01.
Per edats la població es repartia de la següent manera: un 25,2% tenia menys de 18 anys, un 6,9% entre 18 i 24, un 29,6% entre 25 i 44, un 24,2% de 45 a 60 i un 14,1% 65 anys o més.
L'edat mediana era de 38 anys. Per cada 100 dones de 18 o més anys hi havia 92,3 homes.
La renda mediana per habitatge era de 45.781 $ i la renda mediana per família de 53.889 $. Els homes tenien una renda mediana de 33.125 $ mentre que les dones 25.208 $. La renda per capita de la població era de 21.737 $. Aproximadament el 5,3% de les famílies i el 5,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lindsey». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Lindsey». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Lindsey

«Lindsey» té aquests significats:
* Toponímia:
** Lindsey (Ohio), població dels Estats Units a l'estat d'Ohio
** Regne de Lindsey, petit estat anglosaxó absorbit dins de Northúmbria al segle VII
** Lake Lindsey, concentració de població designada pel cens dels Estats Units a l'estat de Florida
* Biografies:
** David Lindsey, ciclista estatunidenc que competia en les proves en pista
** Elizabeth Kapu'uwailani Lindsey (Hawaii, 1956), antropòloga cultural, actriu i cineasta estatunidenca
** Stephen Wayne Lindsey, astronauta de la NASA, comandant de la missió del transbordador espacial STS-121, al juliol de 2006
# Lingbaoïta

La lingbaoïta és un mineral de la classe dels sulfurs.

## Característiques

La lingbaoïta és un tel·lurur de fórmula química AgTe₃. Va ser aprovada com a espècie vàlida per l'Associació Mineralògica Internacional l'any 2019. Cristal·litza en el sistema trigonal. Rep el nom de la localitat tipus: la ciutat de Lingbao, que cobreix el districte d’or de Xiaoquinling. Es troba relacionada químicament amb l'empressita, l'hessita i l'stützita, així com amb diverses espècies aprovades sense nom.
Les mostres que van servir per a determinar l'espècie, el que es coneix com a material tipus, es troben conservades a l'Institut de recursos minerals de l'Acadèmia Xinesa de Ciències Geològiques, a Beijing, amb el número de catàleg: m13812; i al Museu Geològic de la Xina, també a Beijing, amb el mateix número de catàleg.

## Formació i jaciments

Va ser descoberta al filó d'or-quars S60 del dipòsit d'or de Fancha, dins el districte miner de Xiaoqinling, a Lingbao (Henan, República Popular de la Xina), on es troba en forma de petites inclusions compostes de fins a 30 micres en pirita. Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Lingbaoite» (en anglès). Mindat. [Consulta: 1r agost 2021].
# Leptopelis millsoni

Leptopelis millsoni és una espècie de granota de la família dels hiperòlids que viu al Camerun, República Centreafricana, República del Congo, República Democràtica del Congo, Guinea Equatorial, Gabon i Nigèria.
Està amenaçada d'extinció per la pèrdua del seu hàbitat natural.

## Referències

* Schiøtz, A., Amiet, J.-L. & Burger, M. 2004. Leptopelis millsoni. Llista Vermella d'Espècies Amenaçades de la UICN 2006. Consulta: 16 d'abril del 2008.
# Leptopelis natalensis

Leptopelis natalensis és una espècie de granota de la família dels hiperòlids que viu a Sud-àfrica.
Està amenaçada d'extinció per la pèrdua del seu hàbitat natural.

## Referències

* Minter, L., Schiøtz, A. & Harrison, J. 2004. Leptopelis natalensis. Llista Vermella d'Espècies Amenaçades de la UICN 2006. Consulta: 16 d'abril del 2008.
# Literaturhaus Zürich

Literaturhaus Zürich és un centre cultural i una societat literària de Suïssa. Va ser fundada el 1999 per la societat museística Museumsgesellschaft Zürich. Ha estat subvencionada per la ciutat de Zúric des del 2002 i patrocinada des del 2001 pel Zürcher Kantonalbank.
La Literaturhaus és un lloc públic de trobada on s'organitzen lectures, debats, tallers i altres activitats. L'edifici també acull una biblioteca literària amb llibres en quatre idiomes i dues sales de lectura amb diaris i revistes. Les sales de biblioteca i de lectura estan reservades als membres de la societat museística.

## Referències

* ↑ «Exodus am Leutschenbach geht weiter: Nicola Steiner verlässt SRF» (en alemany), 15-11-2022. [Consulta: 28 setembre 2023].
* ↑ «Wechsel beim Literaturhaus Zürich – SRF-Journalistin Nicola Steiner wird neue Leiterin» (en alemany), 15-11-2022. [Consulta: 28 setembre 2023].
* ↑ «Interview mit Gesa Schneider – «Im Literatur­haus sind auch Menschen willkommen, die nicht lesen»» (en alemany), 16-08-2023. [Consulta: 28 setembre 2023].
# Les Flors

Les flors, és una escultura femenina de Josep Llimona, signada el 1927 i col·locada en la Plaça Marquès de la Foronda, a Montjuïc, l'any 1929.

## Descripció

Des de 1930 és una escultura de marbre blanc, inicialment era de pedra de Montjuïc.
Es tracta d'una escultura d'una noia nua que està somrient, disposada amb el seu cos cap endavant. Les cames les té cap endarrere i un dels trets més característics consisteix a que té la mà sobre la cuixa dreta i aguanta un ram de flors.
Està situada al mateix nivell que una altra figura. Les dues representen les filles del mateix autor.
Aquestes dues figures presideixen l'entrada principal i sembla que volen donar la benvinguda a tots els espectadors, ja que estan inclinades per aproximar-les als visitants, donant-los sensació de proximitat i d'acolliment.

## Història

Malgrat la seva importància, aquestes figures no són monuments, ja que no han estat concebudes com a tal.
Per tant, són considerades com a figures amb un caràcter simbòlic. D'aquesta manera, van ser creades per tal de donar la benvinguda a les persones que les venien a visitar. És per això, que van ser col·locades en un entorn pròxim al vianant.
Aquesta idea de situar una escultura pròxima en l'espai urbà ha anat canviant al llarg del temps. En un primer moment, existia la tendència d'elevar els objectes del terra, volent transmetre la idea de figures immortals i reconegudes. Al llarg del temps, aquesta tendència es va revisar i es va rectificar.
En aquest cas, primer els escultors del modernisme i els noucentistes després van decidir posar molt d'èmfasi en la figura femenina jove i nua. Van decidir eliminar el pedestal i apostar per l'ornament mitjançant flors i plantes.
A la vegada, es va voler representar la naturalitat i la proximitat.

## Referències

* ↑ Encinas, Ramón Sales. «Redescubriendo Barcelona y más allá: 12/04/2016 Esculturas Montjüic I», 30-04-2016. [Consulta: 17 abril 2020].
* ↑ «JOSEP LLIMONA I BRUGUERA ». [Consulta: 16 abril 2020].
* ↑ «Art Públic». [Consulta: 12 abril 2020].
* ↑ «Art Públic». [Consulta: 16 abril 2020].
# Llac de Mansarovar

El llac o estany de Mansarovar o Manasa Sarovar (Hindi: मानसरोवर झील) és un llac a l'Himàlaia. En tibetà es coneix com a Khang Rinpoche o Mapham Yutso. Amb una superfície de 320 km² quadrats i una profunditat màxima de 90 metres, es troba a 4.556 metres d'altura i molt a prop d'un altre llac, el Rakshastal. A l'hivern el llac està congelat i només es desgela ben entrada la primavera. Ocupa un lloc destacat a la mitologia hindú i un dels quatre llacs dels que bevien els deus. L'Indus neix a l'est de la seva riba nord, el Sutlej al sud-oest de la riba sud, el Brahmaputra a l'est de la riba est. Els mitologistes en sànscrit pensaven erròniament que el Ganges naixia en aquest llac.

## Pelegrinatge

Actualment l'estany Manasarovar es troba a la Regió Autònoma del Tibet fora del territori de l'Índia. Junt amb la veïna muntanya de Kailash (Hindi: कैलाश पर्वत) el llac de Mansarovar és un lloc molt important de pelegrinatge en l'hinduisme. Cada any s'organitza el Kailash Mansarovar Yatra amb la cooperació de les autoritats de la Xina que faciliten visats als participants.

## Significats religiosos

Té un significant religiós profund com a lloc de puresa. Segons la religió hindú tot aquell que toqui la terra que envolta el llac de Mansarovar anirà al paradís de Brahma; qui begui l'aigua anirà al paradís de Shiva i veurà perdonats els pecats de cent vides.
En el Budisme el llac de Mansarovar es relaciona amb l'estany llegendari d'Anavatapta (sànscrit) o Anotatta (pali), el lloc de la concepció de la reina Maya. Hi ha alguns monestirs budistes a la vora del llac; el més important és el monestir de Chiu Gompa.
La mitologia diu que aquest llac es va crear originalment en la ment de Brahma, per això en sànscrit es diu "Manas sarovara" que és la combinació de les paraules manas (ment) i sarovara (llac o estany). Aquest llac és també la residència dels cignes mítics (hamsa) un element important de la simbologia poètica i mítica del subcontinent indi.

## Vegeu també

* Kailash

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* ↑ Michael Wood, In Search of Myths & Heroes (anglès)
* ↑ Charles Allen. The Search for Shangri-la: A Journey into Tibetan History, Little, Brown and Company. London 1999 (anglès)
* ↑ Eckard Schleberger, Die Indische Götterwelt. Eugen Diederich Verlag. 1997 (alemany)
# Llibre de privilegis de la vila i el terme de Terrassa

El Llibre de privilegis de la vila i el terme de Terrassa és un llibre amb fulls de pergamí on es van escriure còpies autèntiques dels principals documents institucionals (anomenats llavors privilegis) concedits a la vila de Terrassa entre els segles xiii i XVII.

## Descripció

El cos principal del llibre comprèn 28 documents en forma de trasllats, a més de quatre documents originals escrits sobre paper i relligats en el mateix llibre, i alguns textos secundaris. Els privilegis fan referència al règim municipal, la vinculació de la vila al comtat de Barcelona i la Corona d'Aragó, les franqueses locals, la fira anual i el mercat setmanal, la batllia reial, les finances, la presó del terme, les capitulacions de 1472 al final de la Guerra Civil, la creació de la Universitat Forana de Terrassa i alguns altres assumptes.

## Nova edició

El llibre ha estat publicat per la Fundació Noguera de Barcelona, el 2006. L'edició inclou un estudi sobre la gènesi, la tradició i les edicions antigues del llibre, una descripció codicològica i paleogràfica, una presentació diplomàtica, jurídica i històrica, tres apèndixs i dos índexs (toponomàstic i de matèries).

## Referències

* 1 2 3 «Els documents escollits». Web. Arxiu Comarcal del Vallès Occidental. Arxivat de l'original el 2 de gener 2014. [Consulta: 2 gener 2014].
# Llagosta verda

La llagosta verda o canària (Panulirus regius) és una espècie de crustaci decàpode de la família Palinuridae, de mida mitjana, que viu a l'Atlàntic, al nord d'Àfrica i al Pacífic a la costa oest del continent americà.

## Característiques

Pesa entre 400 grams i 3 quilos. Closca amb els seus dos costats lleugerament bombats. Espines frontals juntes i corbades cap amunt i cap endavant. Antènules llargues. Coloració verdosa més o menys clara; en cada segment abdominal, una llista transversal groguenca i dues taques del mateix color als dos costats ; pereiopodis (potes) amb línies longitudinals clares. Fins 40 cm de llargada.

## Referències

* ↑ «Els eucàrides decàpodes: crancs, gambes i afins | enciclopèdia.cat». [Consulta: 8 setembre 2021].
* ↑ «WoRMS - World Register of Marine Species - Panulirus regius de Brito Capello, 1864». [Consulta: 8 setembre 2021].
* ↑ «Panulirus regius (nombre científico) / Ictioterm.es». [Consulta: 8 setembre 2021].
# Llista d'aerolínies de l'Índia

Les aerolínies de l'Índia són les empreses que presten serveis de transport aeri al país. L'Índia compta amb un gran nombre d'aerolínies que connecten diferents ciutats i regions del país, així com amb altres països d'Àsia, Europa i Amèrica del Nord. Les aerolínies més conegudes de l'Índia inclouen Air India, IndiGo, SpiceJet i Vistara. Aquestes aerolínies ofereixen diferents tipus de vols, des de vols de llarga distància a vols dins del país, i ofereixen diferents classes de serveis per a diferents pressupostos. Les aerolínies de l'Índia tenen un paper important en la connectivitat del país i en la seva economia.

## Comercial

| Airline | ICAO | IATA | CALLSIGN | COMMENCED OPERATIONS |
| AirAsia India | IAD | I5 | RED KNIGHT | 2014 |
| Air India | AIC | AI | AIRINDIA | 1946 |
| Air India Express | AXB | IX | EXPRESS INDIA | 2005 |
| Alliance Air | LLR | 9I | ALLIED | 1996 |
| GoAir | GOW | G8 | GOAIR | 2005 |
| IndiGo | IGO | 6E | IFLY | 2005 |
| Jagson Airlines | JGN | JA | JAGSON | 1991 |
| Jet Airways | JAI | 9W | JETAIRWAYS | 1991 |
| JetLite | JLL | S2 | LITEJET | 1996 |
| SpiceJet | SEJ | SG | SPICEJET | 2005 |
| Trujet | TRJ | 2T | TRUJET | 2016 |
| Vistara | VTI | UK | VISTARA | 2015 |
# Lliga britànica de bàsquet

La lliga britànica de bàsquet, (en anglès: British Basketball League és la màxima competició professional de basquetbol al Regne Unit. A més de la lliga, la BBL organitza dues competicions de copa, la BBL Cup i la BBL Trophy.
Existeixen altres competicions basquetbolístiques al Regne Unit. Destaquen la English Basketball League i la Scottish Basketball League, les quals, de fet, actuen com una segona divisió, tot i que no existeixen ascensos i descensos entre elles.

## Equips Actuals

| Club | Ciutat | Arena | Any fundat | Entrenador en cap |
| Bristol Flyers | Bristol | SGS WISE Arena | 2006 | Andreas Kapoulas |
| Cheshire Phoenix | Ellesmere Port | Cheshire Oaks Arena | 1984 | Ben Thomas |
| Glasgow Rocks | Glasgow | Emirates Arena | 1998 | Vincent Lavandier |
| Leicester Riders | Leicester | Morningside Arena | 1967 | Rob Paternostro |
| London City Royals | Londres | Crystal Palace NSC | 2018 | Jay Williams |
| London Lions | Londres | Copper Box | 1977 | Vincent Macaulay |
| Manchester Giants | Manchester | Trafford Powerleague Arena | 2012 | Danny Byrne |
| Newcastle Eagles | Newcastle upon Tyne | Eagles Community Arena | 1976 | Fabulous Flournoy |
| Plymouth Raiders | Plymouth | Plymouth Pavilions | 1983 | Paul James |
| Sheffield Sharks | Sheffield | English Institute of Sport | 1991 | Atiba Lyons |
| Surrey Scorchers | Guildford | Surrey Sports Park | 2005 | Creon Raftopoulos |
| Worcester Wolves | Worcester | University of Worcester Arena | 2000 | Tony Garbelotto |

## Campions

* 1987-88: Portsmouth
* 1988-89: Glasgow Rangers
* 1989-90: Kingston Kings
* 1990-91: Kingston Kings
* 1991-92: Kingston Kings
* 1992-93: Worthing Bears
* 1993-94: Thames Valley Tigers
* 1994-95: Sheffield Sharks
* 1995-96: London Towers
* 1996-97: London Leopards
* 1997-98: London Leopards
* 1998-99: Sheffield Sharks
* 1999-00: Manchester Giants i London Towers
* 2000-01: Sheffield Sharks i London Towers
* 2001-02: Chester Jets i London Towers
* 2002-03: Sheffield Sharks
* 2003-04: Brighton Bears
* 2004-05: Chester Jets
* 2005-06: Newcastle Eagles
* 2006-07: Guildford Heat
* 2007-08: Newcastle Eagles
* 2008-09: Newcastle Eagles
* 2009-10: Newcastle Eagles
* 2010-11: Mersey Tigers
* 2011-12: Newcastle Eagles
* 2012-13: Jelson Homes DMU Leicester Riders
* 2013-14: Newcastle Eagles
* 2014-15: Newcastle Eagles
* 2015-16: Leicester Riders
* 2016-17: Leicester Riders
* 2017-18: Leicester Rides

## Enllaços externs

* Lliga britànica de bàsquet - Lloc web oficial (anglès)

## Referències

* ↑ «Clubs». British Basketball League. [Consulta: 27 abril 2019].
* ↑ «Coaches». British Basketball League. [Consulta: 27 abril 2019].
# Lesse

El Lesse (en való Aiwe di Lesse) és un riu de Bèlgica que neix a Ochamps (en való Ootchamp) a la Província de Luxemburg i es desemboca al Mosa al municipi d'Anseremme (Dinant). El riu és conegut per a les coves de Han: desapareix sota terra al lloc Gouffre de Belvaux i surt uns kilometros més avall a Han. Al darreres 20 km abans l'aiguabarreig al Mosa, el riu és molt idoni per a navegar-lo en caiac.

## Afluents

* Lièwe (Houyet)
* Biran (Wanlin)
* Vachau (Ciergnon)
* Wimbe (Villers-sur-Lesse)
* Lomme (Eprave)
* Mache a Almache (Daverdisse)
* Oûr (Redu)
* a Ootchamp
* a Han-sur-Lesse
* Al gouffre de Belvaux
* Caiacs al Lesse
* Afluents del Mosa en orde davall->damunt
Dieze - Niers - Swalm - Roer - Geleenbeek- Geul - Jeker - Voer - Berwijn - Julienne - Llègia - Ourthe - Hoyoux - Mehaigne - Samson -Sambre - Bocq - Burnot - Molignée - Lesse - Viroin - Semois - Bar - Kuer (Chiers) :
Vegeu també : • Mosa • França • Bèlgica • Països Baixos :
# Lessodatxa

Lessodatxa - Лесодача (rus) és un possiólok, un poble, del krai de Krasnodar, a Rússia. Es troba a la vora esquerra del riu Kuban, a 19 km a l'est de Gulkévitxi a 158 km a l'est de Krasnodar, la capital.
Pertany al municipi de Ventsi.
# Letanovce

Letanovce és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1250.